Jonatan Vseviov

Jonatan Vseviov (sündinud 14. augustil 1981) on Eesti riigiametnik ja diplomaat. Ta lõpetas 2004. aastal Tartu Ülikooli politoloogia erialal ning omandas seejärel magistrikraadi kiitusega (cum laude) Georgetowni Ülikoolis julgeoleku-uuringute erialal. Aastatel 2004–2005 töötas ta Eesti välisministeeriumi poliitika planeerimise osakonnas atašeena. Lõpetanud septembris 2005 ajateenistuse, liikus ta edasi poliitikadiplomaadiks Eesti suursaatkonda Washingtonis. 2008. aasta oktoobrist asus Vseviov Eesti kaitseministeeriumi teenistusse, olles alul analüüsibüroo juhataja (oktoobrist 2008 kuni augustini 2009), seejärel poliitika planeerimise osakonna juhataja 2009–2011, seejärel 2011–2012 kaitsepoliitika asekantsleri kohusetäitja ning siis ka nõuniku ametikohal 2012–2013. Aastatel 2014–2015 oli Vseviov kaitseplaneerimise asekantsler. 12. novembril 2015 nimetas Vabariigi Valitsus ta viieks aastaks Kaitseministeeriumi kantsleriks alates 1. jaanuarist 2016. Valitsus vabastas ta sellelt ametikohalt 16. augustist 2018 (alul 16. septembrist) ning temast sai 3. augustist Eesti suursaadik Ameerika Ühendriikides. 6. novembrist sai temast ka Eesti erakorraline ja täievoliline suursaadik Mehhiko Ühendriikides. 29. jaanuaril 2021 kutsus president Kersti Kaljulaid Jonatan Vseviovi tagasi Eesti Vabariigi erakorralise ja täievolilise suursaadiku kohalt Ameerika Ühendriikides ja Mehhiko Ühendriikides. Alates 8. veebruarist 2021 töötab ta Välisministeeriumi kantslerina. 2018 Valgetähe III klassi teenetemärk Kaitseministeeriumi III klassi teeneterist Teabeameti I klassi teeneterist Tema isa on ajaloolane David Vseviov. Tema abikaasa on Evelin Vseviov ja neil on kaks last. Kaitseministeerium. Jonatan Vseviovi elulugu. Elektrooniline Riigi Teataja. Vabariigi Valitsuse 12.11.2015 korraldus nr 483 "Kaitseministeeriumi kantsleri ametikohale nimetamine". Avaldamismärge: RT III, 17.11.2015, 1. Elektrooniline Riigi Teataja. Vabariigi Valitsuse 02.08.2018 korraldus nr 196 "Vabariigi Valitsuse 5. juuli 2018. a korralduse nr 166 "Kaitseministeeriumi kantsleri ametikohalt vabastamine" ja Vabariigi Valitsuse 5. juuli 2018. a korralduse nr 167 "Kaitseministeeriumi kantsleri ametikohale nimetamine" muutmine". Avaldamismärge: RT III, 07.08.2018, 3 Elektrooniline Riigi Teataja. Vabariigi Valitsuse 05.07.2018 korraldus nr 166 "Kaitseministeeriumi kantsleri ametikohalt vabastamine". Avaldamismärge: RT III, 10.07.2018, 1 Elektrooniline Riigi Teataja. Vabariigi Presidendi 03.08.2018 otsus nr 298 "J. Vseviovi nimetamine". Avaldamismärge: RT II, 07.08.2018, 1 Elektrooniline Riigi Teataja. Vabariigi Presidendi 06.11.2018 otsus nr 320 "J. Vseviovi nimetamine". Avaldamismärge: RT II, 07.11.2018, 3 Elektrooniline Riigi Teataja. Vabariigi Valitsuse 22.10.2020 korraldus nr 365 "Välisministeeriumi kantsleri ametikohale nimetamine". Avaldamismärge: RT III, 27.10.2020, 4 Elektrooniline Riigi Teataja. Vabariigi Presidendi 05.02.2018 otsus nr 221 "Riiklike autasude andmine". Avaldamismärge: RT III, 07.02.2018, 1 Eesti riiklike teenetemärkide kavaleride andmebaas presidendi kantselei kodulehel (president.ee). Toomas Sildam. "Jonatan Vseviov: turvavööd tuleb alati kinni hoida". Eesti Rahvusringhääling, 5. juuli 2018.